Дыфенбахія будзе добра расці летам пад аховай цюлевай фіранкі каля акна, якое выходзіць на ўсход, захад ці поўдзень. Вясной і летам можа вытрымаць 1—1,5 месяца ў цені. Але калі пацьмянела афарбоўка лісця, расліну трэба перанесці ў светлае месца. Зімой ёй патрабуецца добрае асвятленне. Позняй восенню і зімой пры недахопе асвятлення дыфенбахію адпраўляюць на вымушаны адпачынак. Ставяць яе ў больш халоднае месца і скарачаюць паліў.